Štatút instagram súťaže

„*Súťaž o 3x balíček od značky Fusakle*“

(ďalej len „Štatút“ alebo „Súťaž“)

1. **Vyhlasovateľ:**

Obchodné meno: 365.bank, a. s.

Sídlo: Dvořákovo nábrežie 4, 811 02 Bratislava

IČO: 31 340 890

Zapísaná: v Obchodnom registri Okresného súdu Bratislava I, v odd. Sa, vo vložke č. 501/B

(ďalej len „**Banka**“)

1. **Termín realizácie Súťaže:** *27.3. – 3.4 .2022* (ďalej len „**Termín Súťaže**“)
2. **Účasť na Súťaži a jej podmienky:**

Súťaž sa uskutoční na užívateľskom účte Banky [www.instagram.com/365.bank](http://www.instagram.com/365.bank) (ďalej len “**Sociálna sieť Banky**”) na sociálnej sieti Instagram (ďalej len „**Sociálna sieť**“).

Súťaže sa môže zúčastniť každá plnoletá fyzická osoba s aktívnym používateľským účtom na Sociálnej sieti (ďalej len „**Účastník Súťaže**“) v súlade s podmienkami používania Socialnej siete, ktorá je klientom Banky a ktorá vloží k súťažnému príspevku uverejnenom na Sociálnej sieti Banky v Termíne Súťaže komentár, ktorý bude spĺňať zadanie:

SÚŤAŽ

Peniaze nepatria do ponožky, ale do apky. 💸 U nás, v 365-ke, si môžu online sporiť rodičia aj školáci - vďaka detskej apke SMARTIE. Vieme, že ty bankovky do ponožky skrývaš jedine na Mikuláša a za vzorné správanie ťa teraz chceme odmeniť. Od kamošov z Fusakle sme ti vybavili parádne kombo ponožky + šatka, a to až pre 3 z vás.

Ako ich vyhrať? Napíš nám do komentára, čo bola prvá vec, na ktorú si si kedy šetril/a a či sa to podarilo. Možno práve teba v stredu vyberieme ako víťaza balíčka produktov od slovenskej značky @fusakle.sk 🎁

Tešíme sa na odpovede!

(ďalej len „**Podmienky Súťaže**“).

1. **Výhra:**

Výhrou v Súťaži (ďalej len „**Výhra**“) *3x balíček produktov značky Fusakle (ponožky + šatka) v hodnote 18 €.*

1. **Oznámenie výsledkov a spôsob odovzdania Výhry:**
* Výherca bude Bankou o Výhre informovaný najneskôr dňa *4.4.* a to zaslaním správy z Sociálnej siete Banky na používateľský účet Sociálnej siete výhercu (ďalej len „**Správa Banky**“), prostredníctvom ktorého sa výherca zapojil do Súťaže. Správou Banky bude výherca požiadaný o poskytnutie telefónneho čísla na účely zabezpečenia doručenia Výhry výhercovi. Výhra bude výhercovi odovzdaná *poštovou zásielkou* v čase, ktorý bude s výhercom dohodnutý telefonicky alebo správou z Sociálnej siete Banky.
* Pokiaľ výherca neodpovie prostredníctvom svojej Sociálnej siete Banke na Správu Banky do 48 hodín odo dňa jej zaslania, bude na miesto výhercu spomedzi Účastníkov Súťaže, ktorí splnili podmienky Súťaže, vyžrebovaný ďalší Účastník Súťaže, ktorý sa tým stane výhercom.
1. **Vylúčenie zo Súťaže:**
* Zo Súťaže sú vylúčené osoby v pracovnom pomere alebo v pomere obdobnom pracovnému pomeru s Bankou alebo s niektorou zo spoločností patriacich do skupiny Banky spoločnosti patriace do skupiny Banky sú uvedené na internetovej stránke www.365.bank.
* Ak sa preukáže, že výherca porušil podmienky Sociálnej siete, napr. neoprávneným zásahom do mechanizmu Súťaže a/alebo koná v rozpore s dobrými mravmi a/alebo platnými právnymi predpismi, Výhra sa tejto osobe neodovzdá a za výhercu na jej miesto bude vylosovaný iný Účastník Súťaže.
* Banka si vyhradzuje právo nezaradiť do Súťaže, prípadne vylúčiť zo Súťaže osoby, ktoré nespĺňajú všetky predpoklady a/alebo podmienky uvedené v tomto Štatúte. Na Účastníkov Súťaže, ktorí nespĺňajú predpoklady a podmienky na zaradenie do Súťaže, sa neprihliada.
1. **Zdanenie Výhier**

Nepeňažné ceny alebo výhry z reklamných súťaží a žrebovaní v hodnote neprevyšujúcej 350 eur za jednu cenu, alebo výhru sú od dane oslobodené. Ak ceny alebo výhry presiahnu sumu 350 eur, zdaneniu podlieha len príjem presahujúci túto sumu. Banka ako vyhlasovateľ Súťaže má povinnosť písomne oznámiť výhercovi hodnotu Výhry. Výherca má následne povinnosť zdaniť príjem z nepeňažnej výhry prostredníctvom podania daňového priznania k dani z príjmov fyzických osôb za to zdaňovacie obdobie, v ktorom príjem z výhry dosiahol.

1. **Ochrana osobných údajov:**

Účastník Súťaže berie na vedomie, že dobrovoľným splnením podmienok účasti v Súťaži je Banka v súlade so zákonom č. 18/2018 Z. z. o ochrane osobných údajov [ďalej aj len „**ZoOOÚ**“] a v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane osobných údajov (ďalej ako „**Nariadenie GDPR**“) oprávnená spracúvať ich osobné údaje v rozsahu identifikačných údajov (e-mail, telefónne číslo) potrebných výlučne na posúdenie splnenia podmienok Súťaže a  na účely vyhodnotenia Súťaže a ďalších činností súvisiacich s vyhodnotením Súťaže na obdobie nevyhnutné na realizáciu vyhodnotenia Súťaže, najdlhšie však po dobu 3 rokov odo dňa ukončenia termínu konania Súťaže. Práva osoby, ktorej osobné údaje sú spracúvané, sú uvedené v čl. 12 a nasl. Nariadenia GDPR. Ďalšie informácie o právach Účastníka Sútaže ako dotknutej osoby a podrobnostiach spracúvania osobných údajov sa nachádzajú v dokumente Informácie o ochrane osobných údajov, ktoré je možné nájsť na internetovej stránke Banky https://365.bank/informacie (ďalej len „**Internetová stránka**“).

1. **Záverečné ustanovenia:**

Ak Účastník Súťaže nesplní riadne a včas všetky Podmienky Súťaže, nemá nárok na odovzdanie Výhry a bude zo Súťaže vylúčený.

Banke nevzniká povinnosť uhradiť Účastníkom Súťaže žiadne náklady, ktoré im vzniknú v súvislosti s ich účasťou v Súťaži. Na zaradenie do Súťaže, ani Výhru nie je právny nárok. Banka má právo Výhru výhercovi neodovzdať alebo požadovať jej vrátenie v prípade, ak sa zistí, že výherca nesplnil podmienky Súťaže alebo porušil niektoré z ustanovení tohto Štatútu. Účasť v Súťaži ako aj Výhra je neprevoditeľná a nemôže byť ani predmetom dedičského práva.

Banka si vyhradzuje právo jednostranne meniť a dopĺňať tento Štatút a podmienky v ňom obsiahnuté, a to prostredníctvom zverejnenia konsolidovaného znenia Štatútu na Internetovej stránke Banky, a to najmenej 15 dní pred účinnosťou týchto zmien. V prípade, ak do skončenia platnosti Štatútu ostáva menej ako 15 dní, je Banka oprávnená s účinnosťou od skončenia Štatútu meniť a/alebo predĺžiť platnosť Štatútu aj v kratšej lehote na zverejnenie.

Banka si vyhradzuje právo Súťaž kedykoľvek obmedziť, odložiť, prerušiť, zmeniť alebo zrušiť.

V prípade rozporu propagačných materiálov so Štatútom má prednosť tento Štatút. Prípadné spory, ktoré vzniknú z tejto Súťaže, alebo v súvislosti s ňou, sa jednotliví súťažiaci a Banka zaväzujú riešiť dohodou. Všetky nejasnosti pri výklade Štatútu je oprávnený riešiť výlučne Banka záväzným výkladom.

Tento Štatút je zverejnený na Internetovej stránke a dátum účinnosti tohto Štatútu je *27.3. 2022*